[{"text_idx": "#000006", "text": "Mae gwaith Gagliardi\u2019n datgymalu adeiladwaith delwedd, a\u2019n cymdeithas ni, mewn oes ddigidol ac mae\u2019n ymddangos fel pe bai\u2019n astudio codau a hanes paentio. Mae ei gwaith yn codi cwestiynau am syniadau cysylltiedig a\u0302 ffigurau a thir, gwastadrwydd a dyfnder. Gan weithio\u2019n ddigidol i ddechrau \u2013 gan ddefnyddio adnodd darlunio digidol llawrydd \u2013 mae\u2019n ymddangos bod ei darnau\u2019n cael eu trosi\u2019n baentiadau yn nes ymlaen. Er ei bod yn ymddangos bod o\u0302l brwsh i\u2019w weld, mae ei gwaith yn cael ei argraffu\u2019n ddigidol, gan ddefnyddio inc argraffu yn lle paent, PVC yn lle cynfas a gel yn lle lacer traddodiadol \u2013 cyfryngau sydd efallai\u2019n fyd cydnaws a\u0302\u2019r diwydiant hysbysebu na hanes grymus paentio. Fel cyfanwaith, mae ymddangosiad ei darnau\u2019n cael eu dal rhywle rhwng dyn a pheiriant, gan adlewyrchu ansawdd dryslyd, swrrealaidd llawer iawn o\u2019r delweddau a\u2019r bydoedd y mae hi\u2019n eu portreadu."}, {"text_idx": "#000008", "text": "Mae\u2019r gwaith yn Under the Weather yn delio\u2019n rhannol a\u0302 lleoliad MOSTYN ei hun, ond mae hefyd yn cyfeirio at fywgraffiad a magwraeth Gagliardi. Roedd amgylchedd natur yn rhan bwysig o flynyddoedd cynnar Gagliardi, ac yn y ddinas y gwywodd diniweidrwydd plentyndod yn raddol \u2013 fel y mae\u2019r ffigurau yn ei gwaith yn eu symboleiddio. Mae\u2019r ffigurau\u2019n ymddangos yn oddefol ac yn ymostyngol i elfennau ac i fygythiadau, ac oherwydd eu bod yn ymddangos fel petaent yn hiraethu am y gorffennol, yn bodoli mewn sefyllfaoedd nad ydynt wedi\u2019u datrys."}]